
Τροποποίηση του Β.Δ. 846/1968 (Α' 298) «Περί Οργανι¬ 
σμού Σχολής Ναυτικών Δοκίμων» 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

Έχοντας υπόψη: 

α. Τα άρθρα 1.4 και 6 του ΑΝ 428/37 (Α' 15/1937) «Περί 
της εντω Ναυτικώ Εκπαιδεύσεως» 

β. Τον ΑΝ 602/68 (Α' 259/1968) «Περί συμπληρώσεως 
των περί Σχολής Ν. Δοκίμων διατάξεων». 

γ Γην παράγραφο 4ε του άρθρου 14 και την παράγρα¬ 
φο 1ι του άρθρου 17 του Ν. 2292/95 (Α' 35/95) «Οργάνω¬ 
ση και Λειτουργία του Υπουργείου Εθνικής Άμυνας». 

δ. Την γνώμη του Ανώτατου Ναυτικού Συμβουλίου 
(Πρακτικό υπ’ αριθμ. 10/25.2.97). 

ε. Την εισήγηση του Αρχηγού του Γενικού Επιτελείου 
Ναυτικού από 30.4.97. 

στ. Το γεγονος ότι από τις διατάξεις του παρόντος δια¬ 
τάγματος δεν προκαλείται δαπάνη εις βάρος του κρατι¬ 
κού προϋπολογισμού σύμφωνα με το άρθρο 29Α του Ν. 
1558/85 (Α' 137), όπως προστέθηκε με το άρθρο 27 του Ν. 
2081/92 (Α' 154) καιτροποποιήθηκε με το άρθρο 1 παρ. 2α 
του Ν. 2469/97 (Α'38). 

ζ. Την γνωμοδότηση υπ’ αριθμ. 302/97 από 26.6.1997 
του Συμβουλίου της Επικράτειας μετά από πρόταση του 
Υπουργού Εθνικής Άμυνας, αποφασίζουμε: 


Άρθρο 1 

Το Β.Δ. 846/68 (Α' 298) περί Οργανισμού Σχολής Ναυτι¬ 
κών Δοκίμων όπως αυτό τροποποιήθηκε μεταγενέστερα 
και ισχύει σήμερα, τροποποιείται ως ακολούθως: 

1. Η παράγραφος 9 του άρθρου 43 συμπληρώνεται ως 
εξής: 

«Σε περίπτωση που δεν υπάρχει στη Σχολή καθηγητής 
παρεμφερούς μαθήματος τότε ορίζεται ως εισηγητής με¬ 
τά ψήφου καθηγητής ΑΕΙ του αυτού ή συγγενούς γνωστι¬ 
κού αντικειμένου με την υπό πλήρωση θέση». 

2. Το άρθρο 45 αντικαθίσταται ως εξής: 

Άρθρο 45 

Μαθήματα Χειμερινής Περιόδου 

1. Τα μαθήματα που διδάσκονται στη Σχολή κατά την 
χειμερινή περίοδο διακρίνονται σε τρεις κατηγορίες όσον 
αφορά την βαθμολογία τους: 

α. Θεωρητικά βασικά (ΑΟΒ 200) 
β. Θεωρητικά μη βασικά (ΑΟΒ 160) 
γ. Πρακτικά (ΑΟΒ 120) 

2. Για να θεωρηθεί Ν. Δόκιμος επιτυχών κατά την χειμε¬ 
ρινή περίοδο πρέπει: 

α. Να λάβει τουλάχιστον τα 5/10 του ΑΟΒ σε κάθε ένα α¬ 
πό τα μαθήματα της παραγράφου 1 του άρθρου αυτού. 

β. Να μην έχει κατά την διάρκεια της χειμερινής περιό¬ 
δου απουσίες πάνω από τα 4/10 του συνολικού αριθυού 
των εργασίμων ημερών. 

γ.Να έχει υποβληθεί στις εξετάσεις της χειμερινής 
περιόδου πριν από την έναρξη του νέου εκπαιδευτικού 
έτους. 

3. Ν. Δόκιμος: 

α. Που απέτυχε σε δύο το πολύ μαθήματα της ανωτέρω 
παραγράφου 1 μπορεί να επανεξετασθεί σε αυτά. Η επα¬ 
νεξέταση γίνεται όπως προβλέπεται από τον οικείο Κανο¬ 
νισμό Εκπαιδεύσεως της Σχολής στην ύλη και των δύο τε- 
τραμήνων. Ν. Δόκιμος, θεωρείται επιτυχών κατά την χει¬ 
μερινή περίοδο μετά από επανεξέταση, εφόσον λάβει 
βαθμολογία στα μαθήματα που επανεξετάζεται 50% και 
άνω του ΑΟΒ. Η βαθμολογία της επανεξετάσεως, η οποία 
θεωρείται τελική των μαθημάτων για την χειμερινή περίο¬ 
δο αντικαθιστά τις βαθμολογίες και των δύο τετεραμή νων 
και υπολογίζεται ίση με το 50% του ΑΟΒ των μαθημάτων 
ανεξάρτητα από το ύψος αυτής, 
β. Που αποτυγχάνει κατά την επανεξέταση να λάβει το 

50% του ΑΟΒ έστω και σε ένα μάθημα, θεωρείται αποτυ- 
χών. 

γ. Που απέτυχε κατά την χειμερινή περίοδο σε περισ¬ 
σότερα από δύο μαθήματα θεωρείται αποτυχών. 

4. Η σειρά αρχαιότητας των Ν. Δοκίμων καθορίζεται 
σύμφωνα με το άρθρο 58 του Οργανισμού ΣΝΔ. Ως βαθ¬ 
μολογία χειμερινής περιόδου για τους επανεξετασθέντες 
Ν. Δόκιμους θεωρείται η βαθμολογία που απέκτησαν αυ¬ 
τοί μετά την επανεξέταση ως ανωτέρω παράγραφος 3α. 

5. Η επανεξέταση γίνεται σύμφωνα με τις διατάξεις που 
προβλέπονται στον παρόντα Οργανισμό γιατις εξετάσεις 
και λαμβάνει χώρα για μεν τους Ν. Δοκίμους της Δ' τάξε- 
ως μία εβδομάδα μετά το πέρας των εξετάσεων της χει¬ 
μερινής περιόδου, για δε τους υπολοίπους Ν. Δοκίμους 
πριν από την έναρξη της νέας εκαπιδευτικής περιόδου, α¬ 
πό επιτροπή που αποτελείται από τους: 

α. Διευθυντή Σπουδών ως Πρόεδρο. Σε περίπτωση κω¬ 
λύματος αυτός αντικαθίσταται από άλλον ανώτερο Αξιω¬ 
ματικό της Σχολής. Επίσης όταν ο Δ.Σ. είναι ο καθηγητής 
του μαθήματος, τότε η επιτροπή συμπληρώνεται από έ¬ 
ναν Αξιωματικό του Επιτελείου της Σχολής που καθορίζε¬ 
ται με διαταγή του Διοικητή. 

β. Τον Καθηγητή που δίδαξε το μάθημα. 

γ. Τον Αξιωματικό Επιτηρητή της τάξεως. Σε περίπτωση 
που αυτός είναι ο Καθηγητής του μαθήματος ή νομίμως 
κωλύεται, αντικαθίσταται από άλλον Αξιωματικό της Σχο¬ 
λής που ορίζεται από τον Διοικητή. 

δ. Έναν καθηγητή της Σχολής, του ιδίου ή συναφούς, με 
το εξεταζόμενο μάθημα, αντικειμένου. 

6. Με διαταγή του Διοικητού της ΣΝΔ οι προς επανεξέ¬ 
ταση Ν. Δόκιμοι μπορεί να στερηθούν των θερινών κανο¬ 
νικών αδειών οπότε και παραμένουν εντός της Σχολής με 
σκοπό να προπαρασκευασθούν για την επανεξέταση. 

7. Τα διδασκόμενα μαθήματα και τα ΑΟΒ για τους Μάχι¬ 
μους και Μηχανικούς αναφέρονται στον Κανονισμό Εκ- 
παιδεύσεως. 

8. Εφόσον οι σπουδές και η εσωτερική υπηρεσία της 
Σχολής επιτρέπουν, μπορεί να γίνονται και διαλέξεις επί 
θεμάτων γενικής φύσεως. 

9. Τα διδασκόμενα μαθήματα χειμερινής περιόδου για 
Μαχίμους και Μηχανικούς κατανέμονται σε ομάδες όπως 
φαίνεται στο άρθρο 25 του παρόντος Οργανισμού». 

3. Στην παράγραφο 2 του άρθρου 59 προστίθεται νέα υ- 
ποπαράγραφος α ως ακολούθως: 

«α. ΜΕΤΡΙΑ στους λαμβάνοντες 50-59,99% του συνό¬ 
λου της τελικής βαθμολογίας.» 

4. Οι υποπαράγραοι α, β και γ της παραγράφου 2 του 
άρθρου 59 αναγραμματιζονται σε β, γ και δ αντίστοιχα. 

Άρθρο 2 

Η ισχύς του παρόντος Προεδρικού Διατάγματος αρχί¬ 
ζει από το αμέσως επόμενο Ακαδημαϊκό έτος απο της δη- 
μοσιεύσεώς του στην Εφημερίδα της Κυβερνήσεως, 
πλην της διατάξεως του άρθρου 43 της οποίας η ισχύς 
αρχίζει από την δημοσίευσή της. 

Στον Υπουργό Εθνικής Άμυνας αναθέτουμε τη δημοσί¬ 
ευση και εκτέλεση αυτού του Διατάγματος.. 

Αθήνα, δΑυγούστου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΑΠ. ΑΘ. ΤΣΟΧΑΤΖΟΠΟΥΛΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 207 (2 ) 

Μετατροπή των Τμημάτων Αμειβομένων Καλαθοσφαρι- 
στών σε Καλαθοσφαιρικές Ανώνυμες Εταιρείες. 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1. Του άρθρου 5 του Ν. 1958/91 (ΦΕΚ 122 Α') «Τμήματα 
Αμειβομένων Αθλητών - Αθλητικές Ανώνυμες Εταιρείες 
και άλλες διατάξεις». 

2. α) Του Α.Ν. 397/68 «περί επανασυστάσεως της Γενι¬ 
κής Γ ραμματείας Αθλητισμού». 

β) Του άρθρου 24 παρ. 3 του εδαφίου Β' του Ν. 
1558/1985 (ΦΕΚ 137Α') «Κυβέρνηση και Κυβερνητικά Όρ¬ 
γανα». 

γ) Του άρθρου 29 Α'του Ν. 1558/1985, που προστέθηκε 
με το άρθρο 27 του Ν. 2081/1992 και του άρθρου 1 παρ. 
2α του Ν. 2469/97 και το γεγονός ότι από τις διατάξεις του 
παρόντος δεν προκαλείται δαπάνη σε βάρος του Κρατι¬ 
κού Προϋπολογισμού. 

3. Του άρθρου 20 του Ν. 2339/1995 (ΦΕΚ 204 Α') «Τρο¬ 
ποποίηση και συμπλήρωση του Ν. 2190/1920 «περί ανω¬ 
νύμων εταιρειών», όπως κωδικοποιήθηκε σε ενιαίο κείμε¬ 
νο με το Β.Δ. 174/1963 (ΦΕΚ 37 Α'/30.3.1963) και προ- 
σαρμόσθηκε προς το Κοινοτικοό Δίκαιο με τα Π.Δ. 
409/1986 (ΦΕΚ 191 Α'), 498/1987 (ΦΕΚ 236Α") και όπως ι¬ 
σχύει σήμερα, και άλλες διατάξεις. 

4. Την υπ' αριθμ. 703/22.10.96 εισήγηση της Ένωσης 
Σωματείων Αμειβομένων Καλαθοσφαιριστών (ΕΣΑΚ) για 
σύσταση Καλαθοσφαιρικών Ανωνύμων Εταιρειών. 

5. Την υπ’ αριθμ. 47968/9.10.96 (ΦΕΚ 937/14.10.96) κοι¬ 
νή απόφαση του Πρωθυπουργού και του Υπουργού Πολι¬ 
τισμού «Ανάθεση αρμοδιοτήτων στον Υφυπουργό Πολιτι¬ 
σμού Ανδρέα ΑΘ. Φούρα». 

6. Την υπ’ αριθμ. 243/1997 γνωμοδότηση του Συμβουλ- 
λίου Επικράτειας με πρόταση του Υφυπουργού Πολιτι¬ 
σμού, αποφασίζουμε: 

ΑΘΛΗΤΙΚΕΣ ΚΑΛΑΘΟΣΦΑΙΡΙΚΕΣ ΑΝΩΝΥΜΕΣ ΕΤΑΙΡΕΙΕΣ 

Άρθρο 1 
Σύσταση 

α. Τα αθλητικά σωματεία που διατηρούν Τμήματα Α- 
μειβομένων Καλαθοσφαιριστών (ΤΑΚ) και μετέχουν 
στο Πρωτάθλημα της ανώτατης κατηγορίας καλαθο¬ 
σφαίρισης Ανδρών συνιστούν υποχρεωτικά Καλαθο- 
σφαιρικές Ανώνυμες Εταιρείες (ΚΑΕ) κατά τις διατά¬ 
ξεις του Κ.Ν. 2190/20 «Περί Ανωνύμων Εταιρειών» και 
της εν γένει εμπορικής νομοθεσίας, καθώς και τις δια¬ 
τάξεις του Ν. 1958/91 «Τμήματα Αμειβομένων Αθλητών 
- Αθλητικές Ανώνυμες Εταιρείες και άλλες διατάξεις» 
(ΦΕΚ 122/Α/5.8.91), όπως τροποποιήθηκε και ισχύει. 

β. Η συνιστώμενη εταιρεία υποκαθίσταται στα δικαιώ¬ 
ματα και τις υποχρεώσεις του αθλητικού σωματείου από 
τη δραστηριότητα του ΤΑΚ, όπως ορίζεται ειδικότερα πιο 
κάτω. Κατά τα λοιπά δεν επηρεάζεται η υπόσταση και η 
λειτουργία του αθλητικού σωματείου το οποίο διατηρεί 
τα υπόλοιπα αθλητικά του τμήματα, συμπεριλαμβανομέ¬ 
νων και των ερασιτεχνικών τμημάτων της καλαθοσφαίρι¬ 
σης, όπως είναι οι παίδες και έφηβοι. 

γ. Για τη σύσταση της εταιρείας, απαιτείται απόφαση 
της Γ ενικής Συνέλευσης (Γ.Σ.) των μελών του σωματείου, 
ηοποίαλαμβάνεται μέσα σε τέσσερις (4) μήνες απότη δη¬ 
μοσίευση του παρόντος με την παρουσία του ημίσεος 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


6419 


τουλάχιστον των μελών του και την απόλυτη πλειοψηφία 
τωνπαρόντων. Σε περίπτωση έλλειψης απαρτίας, η Γ.Σ. ε¬ 
παναλαμβάνεται μέσα σε οκτώ (8) ημέρες και αρκεί η πα¬ 
ρουσία των δύο πέμπτων (2/5) των μελώντου σωματείου. 
Αν και τότε δεν επιτευχθεί απαρτία, η Γ.Σ. επαναλαμβάνε¬ 
ται μέσα σε πέντε (5) ημέρες, οπότε για την απαρτία αρ¬ 
κεί η παρουσία οσωνδήποτε μελώντου σωματείου. Στην 
πιο πάνω απόφαση της Γ.Σ. εμπεριέχεται και εξουσιοδό¬ 
τηση στο Διοικητικό Συμβούλιο (Δ.Σ.) του σωματείου να 
προχωρήσει στη διαδικασία ίδρυσης της εταιρείας, σύμ¬ 
φωνα με την ισχύουσα κάθε φορά νομοθεσία. Η λήψη α¬ 
πόφασης για τη σύσταση εταιρείας είναι υποχρεωτική για 
τη Γ.Σ. του σωματείου. Αν δεν καταστεί δυνατή η λήψη α¬ 
πόφασης για τη σύσταση Κ.Α.Ε. μέσα στην προηγούμενη 
προθεσμία, εφαρμόζονται τα προβλεπόμενα στο άρθρο 
13 παρ. α' εδάφια δεύτερο έως τέταρτο (Άρθρο 6 παρ. 4 
Ν. 1958/91). 

δ. Κάθε αθλητικό σωματείο, το Τ.Α.Κ. του οποίου απο¬ 
κτά από τη δημοσίευση του παρόντος το δικαίωμα συμ¬ 
μετοχής στο Πρωτάθλημα της ανώτατης κατηγορίας κα¬ 
λαθοσφαίρισης Ανδρών, όπου επιτρέπεται η συμμετοχή 
μόνον Κ.Α.Ε., υποχρεούται, για τη διατήρηση και άσκηση 
του δικαιώματος αυτού, να συστήσει Κ.Α.Ε. έως την 31/7 
του επόμενου έτους από την επικύρωση του βαθμολογι¬ 
κού πίνακα της οικείας κατηγορίας. 

Άρθρο 2 

Σκοπός 

α. Σκοπός της Κ.Α.Ε. που ιδρύεται είναι η δημιουργία, 
οργάνωση, διοίκηση επαγγελματικής αθλητικής ομάδας 
καλαθοσφαίρισης ανδρών, η οργάνωση επίσημων ή φιλι¬ 
κών αθλητικών αγώνων επαγγελματικού χαρακτήρα της 
ομάδας αυτής και η συμμετοχή της σε κάθε είδους αγώ¬ 
νες, η οργάνωση εκδηλώσεων που αφορούν στο άθλημα, 
σύμφωνα με τις κείμενες διατάξεις, τους ισχύοντες εκά- 
στοτε κανονισμούς, τους σκοπούς και τις αποφάσεις της 
οικείας επαγγελματικής Ένωσης και της οικείας αθλητι¬ 
κής Ομοσπονδίας, καθώς και η εν γένει διαχείριση οποι- 
ωνδήποτε θεμάτων αφορούν στη δραστηριότητά της αυ¬ 
τή (Άρθρο 7 παρ. 1 Ν. 1958/91). 

β. Το καταστατικό της εταιρείας πρέπει να περιέχει με 
ποινή ακυρότητας ρητό ότι αποδέχεται ανεπιφύλακτα το 
καταστατικό, τους κανονισμούς και τις αποφάσεις των υ¬ 
περκείμενων αθλητικών αρχών και των λοιπών αρμόδιων 
αρχών ή οργάνων (Άρθρο 7παρ. 2 Ν. 1958/91). 

Άρθρο 3 

Επωνυμία - Έδρα - Σήμα 

α. Στην επωνυμία της ετιαρείας αναφέρεται υποχρεωτι¬ 
κά ως πρώτο συνθετικό η επωνυμία του ιδρυτικού αθλητι¬ 
κού σωματείου, καθώς και οι λέξεις «Καλαθοσφαιρική Α¬ 
νώνυμη Εταιρεία» (Κ.Α.Ε.) (Άρθρο 8παρ. 1 Ν. 1958/91). 

β. Η εταιρεία χρησιμοποιεί υποχρεωτικά ως σήματηςτο 
έμβλημα του ιδρυτικού αθλητικού σωματείου και τα δια¬ 
κριτικά γνωρίσματα εμφάνισής του για τους αγώνες της 
ομάδας της. Η εταιρεία έχει το δικαίωμα για την καθ’ οι- 
ονδήποτε τρόπο χρήση του σήματος και διακριτικού τίτ¬ 
λου του σωματείου. Η χρήση αυτή δεν περιορίζει τα δι¬ 
καιώματα του σωματείου στον τίτλο, στο έμβλημα, στο 
σήμα και στα διακριτικά εμφάνισης που εξακολουθούν να 
ανήκουν στο σωματείο και χρησιμοποιούνται ελεύθερα 
απ’ αυτό σε όλα τα τμήματά του (Άρθρο 8 παρ. 2, 3 Ν. 
1958/91). 


γ. Η έδρα της εταιρείας πρέπει να συμπίπτει κατά την ί¬ 
δρυσή της με την έδρατου ιδρυτικού αθλητικού σωματεί¬ 
ου. Μεταγενέστερη μεταβολή της έδρας του σωματείου 
δεν συνεπάγεται αυτοδικαίως μεταβολή της έδρας της ε¬ 
ταιρείας (Άρθρο 8 παρ. 4 Ν. 1958/91). 

Άρθρο 4 

Μετοχικό Κεφάλαιο 

α. Το ύψος του ελάχιστου κεφαλαίου των Κ.Α.Ε. δεν 
μπορεί σε καμμία περίπτωση να είναι κατώτερο του πο¬ 
σού τω εκατό εκατομμυρίων (100.000.000) δραχμών, ο- 
λοσχερώς καταβεβλημένου. Οι μετοχές στις οποίες διαι¬ 
ρείται το μετοχικό κεφάλαιο των Κ.Α.Ε. είναι ονομαστικές 
και έχουν ίση αξία, η οποία ορίζεται στο καταστατικό της 
κάθε εταιρείας και η οποία δεν επιτρέπεται να είναι μεγα¬ 
λύτερη του ποσού των πέντε χιλιάδων (5.000) δραχμών 
κατά μετοχή. 

β. Το μετοχικό κεφάλαιο της εταιρείας, με εξαίρεση το 
ποσοστό το οποίο προβλέπεται στο άρθρο 6 παρ. α του 
παρόντος, καλύπτεται με δημόσια εγγραφή, σύμφωνα με 
την κατωτέρω διαδικασία, χωρίς να απαιτείται άδεια της 
Επιτροπής Κεφαλαιαγοράς και χωρίς την υποχρέωση ει¬ 
σαγωγής των μετοχών στο χρηματιστήριο. Η καταβολή 
της αξίας της μετοχής γίνεται αμέσως και ολοσχερώς σε 
μετρητά. 

γ. Για την κάλυψη του μετοχικού κεφαλαίου κατά τη σύ¬ 
σταση της εταιρείας έχουν, με την επιφύλαξη των περιο¬ 
ρισμών που τίθενται στο επόμενο άρθρο, για την απόκτη¬ 
ση μετοχών, δικαίωμα προτίμησης τα φυσικά ή νομικά 
πρόσωπα ή η ομάδα αυτών που αναφέρονται στην παρ. 1 
του άρθρου 3 του Ν. 1958/91, οι συμβάσεις των οποίων εί¬ 
ναι σε ισχύ κατά το χρόνο δημοσίευσηςτου παρόντος και, 
εφόσον αυτά δεν υπάρχουν ή δεν το ασκήσουν, τα μέλη 
του ιδρυτικού της εταιρείας σωματείου. 

δ. Το προσωρινό Δ.Σ. της Κ.Α.Ε., το οποίο ορίζεται σύμ¬ 
φωνα με το άρθρο 8 παρ. βτουπαρόντος, υποχρεούται ό¬ 
πως, μέσα σε προθεσμία ενός (1) μηνάς από την έγκριση 
του καταστατικού της, καλέσει με έγγραφη πρόσκληση 
το παραπάνω φυσικό ή νομικό πρόσωπο ή την ομάδα αυ¬ 
τών, με το οποίο το ιδρυτικό σωματείο έχει καταρτίσει την 
προβλεπόμενη στο άρθρο 3 του Ν. 1958/91 σύμβαση, 
προκειμένου να ασκήσει το δικαίωμα προτίμησης, που 
του παρέχεται κατά τα παραπάνω και που δικαιούται να το 
ασκήσει μέσα σε προθεσμία ενός (1) μηνάς από την πε- 
ριέλευση σε αυτό του εγγράφου της πρόσκλησης, κατα¬ 
βάλλοντας ταυτόχρονα ολοσχερώς σε μετρητά την αξία 
των μετοχών τις οποίες επιθυμεί να αναλάβει καθένα από 
αυτά. 

ε. Σε περίπτωση κατά την οποία το παραπάνω πρόσωπο 
δεν ασκήσει εν άλω ή εν μέρειτο δικαίωμα προτίμησης, το 
προσωρινό Δ.Σ. της Κ.Α.Ε. υποχρεούται μέσα σε προθε¬ 
σμία ενός (1) μηνάς, που αρχίζει από τη λήξη της προη¬ 
γούμενης προθεσμίας, να καλέσει με πρόσκληση τα μέλη 
του ιδρυτικού αθλητικού σωματείου να ασκήσουν το δι¬ 
καίωμά τους για το σύνολο ή το εναπομείναν μέρος του 
μετοχικού κεφαλαίου σε ένα (1) μήνα από τη δημοσίευση 
της πρόσκλησης, καταβάλλοντας ταυτόχρονα ολοσχε¬ 
ρώς σε μετρητά την αξία των μετοχών τις οποίες επιθυμεί 
να αναλάβει καθένα από αυτά. Η πρόσκληση δημοσιεύε¬ 
ται σε δύο ημερήσιες εφημερίδες που εκδίδονται στην Α¬ 
θήνα και, κατά την κρίση του προσωρινού Δ.Σ., έχουν ευ¬ 
ρύτερη κυκλοφορία σε όλη τη χώρα, οι οποίες επιλέγο- 

νται από τις εφημερίδες του άρθρου 3 του Ν.Δ. 3757/57, 
όπως ισχύει, και μία τοπική ημερήσια ή εμβομαδιαία εφη¬ 
μερίδα που εκδίδεται στην περιοχή της έδρας του ιδρυτι¬ 
κού αθλητικού σωματείου, εφόσον η έδρα του είναι εκτός 
του Νομού Αττικής. 

Σε περίπτωση υπερκάλυψης του μετοχικού κεφαλαίου 
από τα μέλη του ιδρυτικού αθλητικού σωματείου, το κε¬ 
φάλαιο διανέμεται στα μέλη που εγγράφησαν ανάλογα με 
το ποσό που κατέβαλε καθένα από αυτά. 

στ. Εάν και τα μέλη του ιδρυτικού αθλητικού σωματείου 
δεν ασκήσουν εν όλω ή εν μέρει το παραπάνω δικαίωμα 
προτίμησης, το προσωρινό Δ.Σ. της Κ.Α.Ε. υποχρεούται, 
μέσα σε προθεσμία ενός (1) μηνός, που αρχίζει απάτη λή¬ 
ξη της προηγούμενης προθεσμίας, να απευθυνθεί προς 
το κοινό για την κάλυψη με δημόσια εγγραφή του υπολει- 
πόμενου μέρους του μετοχικού κεφαλαίου, με ταυτόχρο¬ 
νη καταβολή ολοσχερώς σε μετρητά της αξίας των μετο¬ 
χών. Η προθεσμία για την κάλυψη του μετοχικού κεφα¬ 
λαίου στην περίπτωση αυτή είναι ένας (1) μήνας από τη 
δημοσίευση, σύμφωνα με τη διαδικασία της παρ. ε εδάφιο 
δεύτερο του παρόντος άρθρου, της σχετικής πρόσκλη¬ 
σης. 

ζ. Εάν, μετά την ολοκλήρωση της διαδικασίας αυτής, 
πραμείνει ακάλυπτο μέρος του μετοχικού κεφαλαίου, το 
ιδρυτικό αθλητικό σωματείο υποχρεούται να το αναλάβει 
μέσα σε δεκαπέντε (15) ημέρες από τη λήξη της παραπά¬ 
νω προθεσμίας, με ταυτόχρονη καταβολή της αξίας των 
μετοχών ολοσχερώς σε μετρητά. Η υποχρέωση ανάλη¬ 
ψης από το ιδρυτικό αθλητικό σωματείο του ακάλυπτου 
μέρους του μετοχικού κεφαλαίου ισχύει μόνο στην περί¬ 
πτωση που δεν έχει καλυφθεί το ελάχιστο κεφάλαιο που 
προβλέπεται στην παρ. α του παρόντος άρθρου, διαφο¬ 
ρετικά ακολουθεί, μέσα σε δέκα πέντε (15) η μέρες από τη 
λήξη της αναφερομένης στο τελευταίο εδάφιο της παρ. 
στ μηνιαίας προθεσμίας, σύμφωνα με τις διατάξεις του 
Κ.Ν 2190/20, η σύγκληση της Γ.Σ. των μετοχών της Κ.Α.Ε. 
για την τροποποίηση του περί μετοχικού κεφαλαίου άρ¬ 
θρου του καταστατικού της εταιρείας και την προσαρμο¬ 
γή αυτού στο ύψος του ποσού που πραγματικά καταβλή¬ 
θηκε. Εάν το σωματείο δεν έχει συμβληθεί κατά τη διαδι¬ 
κασία του άρθρου 3του Ν. 1958/91, το πρώτο στάδιο της 
παραπάνω διαδικασίας παραλείπεται. 

Σε περίπτωση κατά την οποία το προσωρινό Δ.Σ. της 
Κ.Α.Ε. δεν τηρήσει την πιο πάνω διαδικασία και τις προ- 
βλεπόμενες προθεσμίες, εφαρμόζονται τα προβλεπόμε- 
να στο άρθρο 13 παρ. α εδάφια δεύτερο έως τέταρτο του 
παρόντος. 

η. Οι βετοχές που αποκτώνται με την άσκηση του δικαι¬ 
ώματος προτίμησης από το συνδεόμενο με σύμβαση του 
άρθρου 3 Ν. 1958/91 φυσικό ή νομικό πρόσωπο ή ομάδα 
αυτών, καθώς και από τα μέλη του ιδρυτικού αθλητικού 
σωματείου, είναι αμεταβίβαστες για μία τριετία. 

Άρθρο 5 

ΜΕΤΟΧΟΙ - ΠΕΡΙΟΡΙΣΜΟΙ ΣΤΗΝ ΑΠΟΚΤΗΣΗ ΜΕΤΟΧΩΝ 
α. Μέτοχοι των εταιρειών μπορούν να είναι μόνο φυσικά 
πρόσωπα ελληνικής υπηκοότητας ή ομογενείς φορείς 
του δημοσίου τομέα, όπως αυτός προσδιορίζεται από τις 
ισχύουσες κάθε φορά διατάξεις, καθώς και νομικά πρό¬ 
σωπα ιδιωτικού δικαίου ή οργανισμοί ή εταιρείες, στο κε¬ 
φάλαιο των οποίων η ξένη συμμετοχή δεν υπερβαίνει το 
25%. Με τα φυσικά πρόσωπα ελληνικής υπηκοότητας και 
τα ημεδαπά νομικά πρόσωπα ιδιωτικού δικαίου εξομοιώ¬ 


νονται τα φυσικά πρόσωπα ιδιωτικού δικαίου εξομοιώνο¬ 
νται τα φυσικά πρόσωπα με υπηκοότητα κράτους μέλους 
της Ευρωπαϊκής Ένωσης ή κράτους μέλους της Ευρω¬ 
παϊκής Ζώνης Ελευθέρων Συναλλαγωνπληντης Ελβετίας 
και τα νομικά πρόσωπα ιδιωτικού δικαίου που έχουν συ- 
σταθεί σύμφωνα με τη νομοθεσία κράτους μέλους της 
Ευρωπαϊκής Ένωσης ή κράτους μέλους της Ευρωπαϊκής 
Ζώνης Ελεύθερων Συναλλαγών πλην της Ελβετίας και έ¬ 
χουν την καταστατική τους έδρα, την κεντρική τους διοί¬ 
κηση ή την κύρια εγκατάστασή τους σ’ ένα από τα κράτη 
αυτά. 

β. Απαγορεύεται και είναι απολύτως άκυρη η απόκτηση 
μετοχών Κ.Α.Ε. από αθλητές με ενεργό δράση, προπονη¬ 
τές, διαιτητές, παρατηρητές διαιτησίας του αθλήματος 
της καλαθοσφαίρισης, καθώς επίσης και από συζύγους 
των προσώπων αυτών και συγγενείς τους πρώτου βαθ¬ 
μού. 

Απαγορεύεται και είναι απολύτως άκυρη η απόκτηση 
μετοχών Κ.Α.Ε. από άλλη Κ.Α.Ε., καθώς και από μετόχους 
άλλης Κ.Α.Ε., από το ιδρυτικό αθλητικό σωματείο άλλης 
Κ.Α.Ε. ή από μέλη του ιδρυτικού αθλητικού σωματείου άλ¬ 
λης Κ.ΑΕ. 

γ. Απαγορεύεται η παροχή με το καταστατικό της Κ.Α.Ε. 
οποιουδήποτε προνομίου σε μετοχές της, πλην του προ¬ 
νομίου που προβλέπει το άρθρο 6 του παρόντος για τις α- 
ναφερόμενες σε αυτό μετοχές. 

δ. Όλες οι νομικές πράξεις ή διαπραγματεύσεις των με¬ 
τοχών μιάς Κ.Α.Ε. που αφορούν στη μεταβίβαση μετοχών 
της πρέπει να γνωστοποιούνται από την εταιρεία στην οι¬ 
κεία Επαγγελματική Ένωση μέσα σε ένα (1) μήνα απάτην 
υπογραφή τους. 

(Άρθρο 11 Ν. 1958/91). 

Άρθρο 6 

ΕΙΣΦΟΡΑ ΣΕ ΕΙΔΟΣ - ΠΑΓΙΟ ΜΕΡΙΣΜΑ 
α. Η κατά το άρθρο 3 του παρόντος χρήση της επωνυ¬ 
μίας και λοιπών διακριτικών γνωρισμάτων του ιδρυτικού 
αθλητικού σωματείου, ως στοιχείου της επωνυμίας της 
Κ.Α.Ε., θεωρείται αυτοδίκαιη με τη σύσταση της εταιρεί¬ 
ας ως εισφορά σε είδος και αντιπροσωπεύει το δέκα τοις 
εκατό (10%) του συνολικού μετοχικού κεφαλαίου αυτής. 
Η εισφορά αυτή τελεί υπό την προϋπόθεση ότι το ιδρυτι¬ 
κό αθλητικό σωματείο διατηρεί σε λειτουργία και μετά τη 
σύσταση της Κ.Α.Ε. και άλλα αθλητικά τμήματα. Υπό την 
προϋπόθεση αυτή εκδίδονται στο όνομα του ιδρυτικού α¬ 
θλητικού σωματείου και παραδίδονται σε αυτό ονομαστι¬ 
κές μετοχές που αντιπροσωπεύουν το δέκα τοις εκατό 
(10%) του συνολικού μετοχικού κεφαλαίου της εταιρείας 
και οι οποίες είναι προνομιούχες κατά τα παρακάτω και α¬ 
μεταβίβαστες. 

β. Σε περίπτωση αύξησης του μετοχικού κεφαλαίου της 
εταιρείας, ποσοστό δέκα τοις εκατό (10%) του μετοχικού 
κεφαλαίου που θα προέλθει από την αύξηση αυτή θεω¬ 
ρείται ότι το καλύπτει αυτοδίκαια το ιδρυτικό της εταιρεί¬ 
ας αθλητικό σωματείο, στο οποίο και παραδίδονται ονο¬ 
μαστικές μετοχές που αντιπροσωπεύουν το δέκα τοις ε¬ 
κατό (10%) του ποσού της αύξησης του κεφαλαίου, ως 
αντάλλαγμα για την κατά την παρ. α εισφορά του. Η αξία 
των μετοχών που εκδίδονται κατά τα παραπάνω στο όνο¬ 
μα του σωματείου καταβάλλεται από τους εγγραφόμε- 
νους για την κάλυψη του κεφαλαίου της αύξησης μετό¬ 
χους, κατά το λόγο του αριθμού των αποκτώμενων από 

καθένα από αυτούς μετοχών ταυτόχρονα με την καταβο¬ 
λή της αξίας των μετοχών αυτών. 

Υ· Ο' μετοχές που αποκτώνται κατά τα παραπάνω από 
το ιδρυτικό της εταιρείας αθλητικό σωματείο είναι προ¬ 
νομιούχες κατά την έννοια του άρθρου 13του Ν. 1958/91. 

Άρθρο 7 

ΠΟΣΑ ΕΙΣΠΡΑΤΤΟΜΕΝΑ ΑΠΟ ΜΕΤΑΓΓΡΑΦΕΣ 
Τα ποσά τα οποία εισπράττονται από την Κ.Α.Ε. για τη 
μετεγγραφή αθλητών απαγορεύεται να διανεμηθούν με 
οποιονδήποτε τρόπο μεταξύ των μετόχων. Τα ποσά αυτά 
εγγράφονται σε ειδικό λογαριασμό και διατίθενται απο¬ 
κλειστικά για την κάλυψη δαπανών δημιουργίας ή βελτίω¬ 
σης εγκαταστάσεων, απόκτησης νέων αθλητών και λει¬ 
τουργίας της εταιρείας, καθώς επίσης και για την εξό¬ 
φληση οφειλών της εταιρείας προς του εργαζόμενους ή 

προςτρίτους (Άρθρο 14 παρ. 2. 1958 / 91 ). 

Άρθρο 8 

ΔΙΟΙΚΗΤΙΚΟ ΣΥΜΒΟΥΛΙΟ - ΕΤΑΙΡΙΚΗ ΧΡΗΣΗ 
α. Δεν επιτρέπεται να είναι μέλη του Δ.Σ. της εταιρείας 
ατομα στο πρόσωπο των οποίων συντρέχει κώλυμα από 
τα αναφερόμενα στο άρθρο 39 παρ. 5 του Ν. 1958/91, κα¬ 
θώς επίσης και πρόσωπα στα οποία έχει επιβληθεί τελε¬ 
σίδικα οιασδήποτε μορφής αθλητική ποινή δύο τουλάχι¬ 
στον φορές μέσα σε δύο συνεχή έτη για οποιαδήποτε πα¬ 
ράβαση του προαναφερόμενου νόμου ή της αθλητικής 
γενικά νομοθεσίας. Το κώλυμα αυτό ισχύει κάθε φορά για 
μια πλήρη τριετία από την επιβολή της δεύτερης ποινής. 
Σε περίπτωση ποινής έκπτωσης από το εταιρικό αξίωμα, 
το κώλυμα αρχίζει μετά την έκτιση της ποινής (Άρθρο 15 
παρ. 2, 3 Ν. 1958/91). 

β. Με το καταστατικό της εταιρείας ορίζεται προσωρινό 
Διοικητικό Συμβούλιο, που αποτελείται από πέντε (5) του¬ 
λάχιστον μέλη και το οποίο έχει υποχρέωση ιδίως να με- 
ριμνήσει για την τήρηση των διατυπώσεων που επιβάλλο¬ 
νται κατά την ίδρυση της εταιρείας, τη βεβαίωση καταβο¬ 
λής του κεφαλαίου της και την προπαρασκευή για την 
άμεση σύγκληση της Γ.Σ. των μετόχων της προς εκλογή 
νέου Δ.Σ. μέσα σε χρονικό διάστημα τεσσάρων (4) μηνών 
από την έγκριση του καταστατικού της και για τυχόν τρο¬ 
ποποίηση του περί μετοχικού κεφαλαίου άρθρου του κα¬ 
ταστατικού της εταιρείας σε περίπτωση μερικής καταβο¬ 
λής του αρχικού μετοχικού κεφαλαίου. 

γ. Η εταιρική χρήση αρχίζει την 1η Ιουλίου κάθε έτους 
και λήγει την 30η Ιουνίου του επόμενου έτους. Ειδικά η 
πρώτη μετά τη σύσταση της εταιρείας χρήση λήγει την 
30/6 του μεθεπομένου έτους από την ίδρυσή της, χωρίς 
να μπορεί σε καμμία περίπτωση να υπερβεί τους είκοσι 
τέσσερις (24) μήνες (Άρθρο 16παρ. 5 Ν. 1958/91). 

Άρθρο 9 

ΥΠΟΚΑΤΑΣΤΑΣΗ ΤΩΝ ΕΤΑΙΡΕΙΩΝ ΣΤΙΣ ΥΠΟΧΡΕΩΣΕΙΣ 
ΤΩΝ ΑΘΛΗΤΙΚΩΝ ΣΩΜΑΤΕΙΩΝ 
α. Κάθε Κ.Α.Ε. με την ίδρυση της υποκαθίσταται αυτο¬ 
δίκαια και χωρίς οποιαδήποτε άλλη διατύπωση σε όλες 
τις ενοχικές υποχρεώσεις του ιδρυτικού αθλητικού σω¬ 
ματείου οι οποίες είχαν αναληφθεί από το Τ.Α.Κ. ή δημι- 
ουργήθηκαν από τη δραστηριότητα του και όπως προκύ¬ 
πτουν από τα επίσημα βιβλία αυτού, προς το δημόσιο, κά¬ 
θε νομικό πρόσωπο δημοσίου ή ιδιωτικού δικαίου και 
προς οποιονδήποτε τρίτο (Άρθρο 16 παρ. 1 Ν. 1958/91). 
β. Εκκρεμείς δίκες οι οποίες αφορούν στις προαναφε· 


ρόμενες ενοχικές υποχρεώσεις συνεζίχονται επ' ονόματι 
της εταιρείας, η οποία νομιμοποιείται παθητικά χωρίς να 
επέρχεται βίαιη διακοπή της δίκης (Άοθρο 16 παρ 1 Ν 
1958/91). 

γ. Σε περίπτωση που το σύνολο των ιδίων κεφαλαίων 
της εταιρείας, όπως προσδιορίζονται στον ισολογισμό 
της, γίνει κατώτερο από το μισό (1/2) του μετοχικού κε¬ 
φαλαίου της, το Διοικητικό Συμβούλιο υποχρεούται να 
συγκαλέσει τη Γενική Συνέλευση μέσα σε προθεσμία έξι 
(6) μηνών από τη λήξη της χρήσης που θα αποφασίσει τη 
λύση της εταιρείας ή την υιοθέτηση άλλου μέτρου. 

Άρθρο 10 

ΑΠΑΓΟΡΕΥΣΗ ΕΙΣΦΟΡΑΣ ΑΘΛΗΤΙΚΩΝ ΕΓΚΑΤΑΣΤΑΣΕΩΝ 
Απαγορεύεταιη εισφορά απότο αθλητικό σωματείο της 

χρήσηςτωναθλητικώντου εγκαταστάσεων στην εταιρεία 

ως εισφορά σε είδος στο μετοχικό της κεφάλαιο. Το ι¬ 
δρυτικό της εταιρείας αθλητικό σωματείο υποχρεούται 
να παραχωρεί σε αυτή, στην περίπτωση που το ζητήσει, 
τις αθλητικές του εγκαταστάσεις για την κάλυψη των α¬ 
ναγκών συμμετοχής της σε επίσημες ή φιλικές διοργανώ¬ 
σεις, καθώς και όλων των αγωνιστικών της αναγκών προ¬ 
πόνησης και προετοιμασίας των αθλητών της, έναντι α¬ 
νταλλάγματος με ποσό ισο προς το εκάστοτε ισχύον 
ποσοστό μισθώματος για τη χρήση των Εθνικών Γυμνα¬ 
στηρίων. Κατά τα λοιπά η χρήση και εκμετάλλευση των α¬ 
θλητικών εγκαταστάσεων ανήκει στο ιδρυτικό αθλητικό 
σωματείο, με την επιφύλαξη του άρθρου 46 του Ν. 
1958/91, όπως αυτός ισχύει, αναφορικά μετά δικαιώματα 
των διαφημίσεων. 

Αρθρο 11 

ΔΙΑΔΙΚΑΣΙΑ ΕΚΚΑΘΑΡΙΣΗΣ 
Σε περίπτωση που ΚΑΕ υποβιβασθεί σε κατηγορία που 
δεν προβλέπεται η συμμετοχή ΚΑΕ, αυτή διαλύεται και τί¬ 
θεται σε εκκαθάριση κατά τις ισχύουσες για τις Ανώνυμες 
Εταιρείες διατάξεις. Στην περίπτωση αυτή, καθώς και σε 
οποιαδήποτε άλλη περίπτωση διάλυσης ΚΑΕ, η εργασια¬ 
κή σχέση των καλαθοσφαιριστών με την εταιρεία ρυθμί¬ 
ζεται κατ' ανάλογη εφαρμογή του άρθρου 50 του Ν 
1958/91. 

Άρθρο 12 

ΕΛΛΗΝΙΚΟΣ ΣΥΝΔΕΣΜΟΣ ΑΝΩΝΥΜΩΝ 
ΚΑΛΑΘΟΣΦΑΙΡΙΚΩΝ ΕΤΑΙΡΕΙΩΝ 
Μετά την έναρξη της εφαρμογής των διατάξεωντου πα¬ 
ρόντος Προεδρικού Διατάγματος η επωνυμία του 
Ν.Π.Ι.Δ. Ένωση Σωματείων Αμειβομένων Καλαθοσφαιρι¬ 
στών (ΕΣΑΚ) μετατρέπεται σε Ελληνικό Σύνδεσμο Ανω¬ 
νύμων Καλαθοσφαιρικών Εταιρειών (ΕΣΑΚΕ). 

Ο ΕΣΑΚΕ διατηρεί όλες τις αρμοδιότητες και υποχρεώ¬ 
σεις που προβλέπονται στον Ν. 1958/91 και στο Π.Δ. 
61/92 όπως ισχύουν Τακτικά μέλη του ΕΣΑΚΕ είναι όλες 
οι ΚΑΕ οι οποίες θα υποκαταστήσουν τα ΤΑΚ Α1 Εθνικής 
Κατηγορίας, πάρεδρα δε μέλη του όλα τα ΤΑΚ Α2 Εθνικής 
Κατηγορίας, καθώς και οι ΚΑΕ που θα τα υποκαταστή¬ 
σουν κατά τις διατάξεις του παρόντος. 

Αρθρο 13 

ΜΕΤΑΒΑΤΙΚΕΣ ΔΙΑΤΑΞΕΙΣ 

α. Τα κατά τη δημοσίευση του παρόντος σωματεία τα ο¬ 
ποία διατηρούν Τ.Α.Κ. και οι ομάδες τους αγωνίζονται 
στην Α1 Εθνική Κατηγορία υποχρεούνται να συστήσουν 

Κ.Α.Ε. μέσα σε προθεσμία δεκαπέντε (15) μηνών από τη 
δημοσίευση του παρόντος, σύμφωνα με τις διατάξεις αυ¬ 
τού , του Ν. 1958/91, του Κ. Ν. 2190/1920 και της εν γένει ι- 
σχύουσας νομοθεσίας. Αν παρέλθει άπρακτη η πιο πάνω 
προθεσμία, υποβιβάζεται η παραπάνω ομάδα του σωμα¬ 
τείου στην τελευταία θέση της αμέσως κατώτερης κατη¬ 
γορίας καθ' υπέρβαση του προβλεπόμενου από την προ¬ 
κήρυξη αριθμού, εφόσον δεν συμπεριλαμβάνεται στις α¬ 
γωνιστικά υποβιβαζόμενες. Τη θέση της στοπρωτάθλημα 
της επόμενης αγωνιστικής περιόδου της ανώτατης κατη¬ 
γορίας καλαθοσφαίρισης καταλαμβάνει η πρώτη κατά 
σειρά βαθμολογίας ομάδα της αμέσως κατώτερης κατη¬ 
γορίας, υπό την προϋπόθεση ότι δεν συμπεριλαμβάνεται 
στις αγωνιστικά προβιβαζόμενες. Επιστροφή της κατά το 
δεύτερο εδάφιο της παρ. α του παρόντος άρθρου ομά¬ 
δας στην κατηγορία από την οποία υποβιβάστηκε μπορεί 
να γίνει μόνο, εφόσον σε επόμενη αγωνιστική περίοδο κα¬ 
ταλάβει μία από τις θέσεις για τις οποίες προβλέπεται ά¬ 
νοδος στην εν λόγω κατηγορία και υπό την προϋπόθεση 
της σύστασης από αυτή Κ.Α.Ε. κατά τις διατάξεις του πα¬ 
ρόντος. 

β. Τα κατά τη δημοσίευση του παρόντος σωματείατα ο¬ 
ποία διατηρούν Τ.Α Κ., οι ομάδες των οποίων αγωνίζονται 
στην Α2 Εθνική Κατηγορία, έχουν το δικαίωμα να συστή¬ 
σουν Κ.Α.Ε., σύμφωνα με τις διατάξειςτου παρόντος. 

γ. Κατά την αγωνιστική περίοδο 1998 - 1999 στο Πρω¬ 
τάθλημα Α1 Εθνικής Κατηγορίας Καλαθοσφαίρισης αν- 
δρών και εφόσον δεν έχει παρέλθει η προθεσμία του άρ¬ 
θρου 13 παρ. α μετέχουν μόνον Κ.Α.Ε., εξαιρουμένωντων 
Τ.Α.Κ. των σωματείων τα οποία τα οποία προβιβάζονται 
στην κατηγορία αυτή από την Α2 και τα οποία υποχρεού- 


νται να προβούν στην ολοκλήρωση των σχετικών διαδικα¬ 
σιών ίδρυσης Κ.Α.Ε., σύμφωνα με τα προβλεπόμενα στο 
άρθρο 1 παρ. δ του παρόντος. 

Στον Υφυπουργό Πολιτισμού αναθέτουμε τη δημοσίευ¬ 
ση και την εκτέλεση του παρόντος διατάγματος. 

Αθήνα, 6 Αυγούστου 1997 « 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

ΑΝΔΡΕΑΣ ΑΘ.ΦΟΥΡΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στο Π.Δ. 189/97 «Τροποποίηση του Π.Δ. 284/89» «Τρο¬ 
ποποίηση, συμπλήρωση και μεταγλώτισση του Π.Δ. 
785/78 Περί προμηθειών, εργολαβιών και εκτελέσεως ερ¬ 
γασιών των Ενόπλων Δυνάμεων», όπως ισχύει, που δημο¬ 
σιεύτηκε στο ΦΕΚ 155/28.7.97 γίνονται οι εξής διορθώ¬ 
σεις σφαλμάτων: 

α. Στη σελίδα 6356 στο άρθρο 6 στίχος 8ος η λέξη «Δι- 
ευθνών» αντικαθίσταται από τη λέξη «Διεθνών». 

β. Στη σελίδα 6356 στην παράγραφο 2 του άρθρου 7 στί¬ 
χος 6ος η λέξη «κατωτέρω» αντικαθίσταται από τη λέξη 
«κατωτέρων». 

γ. Στη σελίδα 6359 στο άρθρο 32 στίχος 1 ος η λέξη «πε¬ 
ριπτώσεις» αντικαθίσταται απάτη λέξη «περιπτώσεως». 

(Από το Υπουργείο Εθν. Άμυνας) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤΟΡ*ΡΑΧ 52 34 312 


ΠΛΗΡΟΦΟΡΙΕΣ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


•Πληροφορίες δημοσιευμάτων Α.Ε. · Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βασ. Όλγας 168, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


5225761 

5230841 

5225713 

5249547 

5239762 

5248141 

5248188 

5248785 


5248320 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


■ Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ ανά δσέλιδο η μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Κ Α.Ε. Προϋπολογισμού 
2531 


Κ.Α.Ε. εσόδου υπέρ 
ΤΑΠΕΤ 3512 


Α' (Νομοί. Π.Δ.. Συμβάσεις κ.τλ.) 

50.000 δρχ. 

Β' (Υπουργικές σποφάσεις κ.τλ.'; 

50.000 

Γ’ (Διορισμοί, απολύσεις κ.τλ Δημ. Υπαλλήλων) 

10.000 

Δ' (Απαλλοτριώσεις, πολεοδομία κτλ.) 

50.000 

Αναπτυξιακών Πράξεων (Τ.Α.Π.Σ.) 

25.000 

Ν,Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

Παράρτημα (Πίνακες επιτυχόντων διαγωνισμών) 

5.000 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

Ανώτατου Ειδικού Δικαστηρίου (Α.Ε.Δ.; 

3.000 

Ανωνύμων Εταιρειών & Ε.Π.Ε. 

250.000 

Προκηρύξεων Α.Σ.Ε.Π. 

10.000 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 


* Ο, συνδοομές του εσωτερικού προπληρώνονται ατα Δημόσια Ταμεία που δίδουν αποδεικτικό είσπραξης (διπλότυπό) ! 
το οποίο με τπ φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

» Οι συνδρομές του εξωτερικού επιβαούνονται πέρα τον παραπάνω αναφερομένων ποσών με τα ταχυδρομικό τέλη και 
μποοεί να στέλνονται με επιταγή και σε ανάλογο συνάλλαγμα στο Διευθυντή ΟικονομικούΥου Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμειο του Τ Α- 
ΠΕΤ (Σολωμού 51 - Αθήνα) κα; στις άλλες πόλεις από τα Δημοσία Ταμεία 

* Οι συνδρομητές του εξωτερικού μπορούν να στέλνουν το πόσο του ΤΑΠΕΤ μαδ με το ποσό της συνδρομής. 

’ Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσο υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
ενγραφονται συνδρομητές για μικρότερο χρονικά διάστημά. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από ΟΒ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















